Diari Oficial de la Generalitat Valenciana


Sumari del DOGV 805, del 18-04-1988 (1988/810921)

ORDRE de 6 d'abril de 1988, de la Conselleria de Treball i Seguretat Social, per la qual es convoquen ajudes per a Guarderies Infantils Laborals.
-------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/04/06/(2)/dof/vci/html**

### Dades del document

Número de DOGV
:   805

Data del DOGV
:   18-04-1988

Secció del DOGV
:   DISPOSICIONS GENERALS

Número del document
:   1988/810921


Data del document
:   06-04-1988

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 6 d'abril de 1988, de la Conselleria de Treball i Seguretat Social, per la qual es convoquen ajudes per a Guarderies Infantils Laborals.  
El Reial Decret 2.416/83, de 20 de juliol, aprovà l'acord pel qual es traspassaren les funcions i els serveis de l?Estat, en matèria de Guarderies Infantils Laborals, a la Comunitat Valenciana.  
L'annex de l?esmentat Reial Decret establia que «s'entendran per guarderies infantils laborals les que com a tals defineix l'article 1 de l?Ordre Ministerial de 12 de febrer de 1974».  
D'altra banda, cal, per a ser considerades jurídicament com a beneficiàries de les ajudes a concedir per a llur manteniment, la qualificació i el registre per l?òrgan Administratiu competent segons que estableix l?Ordre Ministerial abans esmentada.  
El Decret 117/1983, de 6 d'octubre, del President de la Generalitat Valenciana assignà les competències per tal d'entendre sobre les funcions transferides a la llavors Conselleria de Sanitat, Treball i Seguretat Social, a hores d'ara Conselleria de Treball i Seguretat social (Decret 114/1985, de 25 de juliol, del Consell de la Generalitat Valenciana).  
El Ministeri de Treball i Seguretat Social distribueix anualment l?import de les subvencions destinades al manteniment de les guarderies i estableix les normes bàsiques a les quals ha d'ajustar-se llur concessió.  
Conseqüentment aquesta Conselleria de Treball i Seguretat Social ha d'articular la normativa que possibilite la concessió de les subvencions durant aquest exercici, per això, en atenció d'aquests motius, i fent ús de les facultats que li són conferides per la Llei 5/1983, de 30 de desembre, del Govern Valencià i pel Decret 192/1985, de 9 de desembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Treball i Seguretat Social,  
ORDENE:  
Article 1. Concepte i finalitat de les ajudes.  
1. Les ajudes assignades a guarderies infantils es concediran en forma de subvencions a fi de cooperar-ne al sosteniment pels conceptes següents: despeses de personal, alimentació i altres despeses de manteniment causades en el transcurs d'enguany.  
2. Les guarderies tindran com a finalitat la cura, la guarda i el desenvolupament de l?educació pre-escolar, de fills menors de sis anys de dones treballadores o de treballadors que manquen de persones de llur família que els atenguen.  
S'equipararà a aquesta condició els desocupats inscrits en les Oficines de Col·locació.  
Article 2. Sol·licitants.  
Estaran legitimades per a sol·licitar les ajudes previstes en aquesta disposició les institucions o entitats sense finalitat lucrativa i Corporacions Locals que gestionen o financien les guarderies assenyalades en l'apartat u de l'article tercer, en l?àmbit de la Comunitat Valenciana.  
Article 3. Requisits.  
Els requisits necessaris per tal de concedir les ajudes seran:  
1. Que les guarderies infantils estiguen qualificades com a laborals i inscrites en el Registre de Guarderies Infantils Laborals, creat a aqueix efecte per l?Ordre Ministerial del 12 de febrer de 1974. Per a llur acreditació serà suficient, certificat expedit per l'Il·lm. Sr. Director General d'Ocupació i Cooperació.  
2. Haver-hi justificat fefaentment les despeses corresponents als quadrimestres 2n i 3r de l'any passat.  
3. Que la guarderia no perceba altres subvencions o ajudes, la quantia en conjunt de les quals no n'excedesca el cost total.  
4. Les guarderies hauran de prestar llurs serveis un mínim de 10 mesos l'any amb una jornada de 6 hores diàries i ajustar-se al calendari laboral aprovat per la Conselleria de Treball i Seguretat Social per a enguany.  
Article 4. Documentació.  
En el moment de formalitzar-se la sol·licitud s'hi haurà d'aportar la documentació següent:  
1. Instància subscrita pel representant legal de la guarderia o, si s'escau, el de la Corporació Municipal.  
2. Justificants de les despeses hagudes durant el transcurs del primer trimestre d'enguany pels conceptes següents: cotitzacions a la Seguretat Social, salaris i despeses d'alimentació i manteniment.  
3. Relació nominal del personal de la guarderia.  
4. Relació nominal d'alumnes amb indicació de circumstàncies familiars, certificada pel titular del Centre Escolar.  
5. Previsió econòmica per a aquest exercici en la qual constarà:  
a) Pressupost de despeses desglossat en els conceptes següents:  
- Salaris.  
- Seguretat Social.  
- Alimentació.  
- Manteniment del Centre.  
- Altres despeses.  
b) Pressupost ingressos:  
- Quotes satisfetes pels alumnes.  
Ajudes a percebre d'Institucions, Entitats o Administracions Públiques.  
- Altres ingressos.  
6. Ajudes percebudes en l?exercici anterior, quantia i procedència.  
La documentació indicada en els punts 1, 3, 4, 5 i 6 es complimentarà segons el model que, amb aqueix fi, facilitaran les Direccions Territorials de la Conselleria de Treball i Seguretat Social.  
Article 5. Procediment.  
1. Les sol·licituds dirigides a l'Il·lm. Sr. Director General  
d'Ocupació i Cooperació es formalitzaran per exemplar triplicat. La presentació es farà en la Direcció Territorial de la Conselleria de Treball i Seguretat Social corresponent en el termini de 30 dies naturals a partir de l?entrada en vigor d'aquesta disposició.  
2. Les Direccions Territorials instruiran l?expedient oportú tot verificant la documentació aportada pel sol·licitant, requerint-lo, segons el que disposa l'art. 71 de la LPA, quan aquella estigués incompleta.  
3. Una vegada completat l?expedient serà tramés en el termini de 10 dies, en duplicat exemplar, a la Direcció General d'Ocupació i Cooperació acompanyat per un informe motivat respecte de la petició deduïda.  
Article 6. Criteris d'aplicació.  
1. La quantia de les subvencions es determinarà segons els criteris següents:  
a) Ubicació de la guarderia en barri d'actuació preferencial.  
b) Nombre d'alumnes les circumstàncies familiars dels quals siguen de conformitat amb el que disposa el punt 2 de l'article primer d'aquesta disposició.  
c) Existència de menjador al centre i transport escolar.  
d) Proporcionalitat en l?import de les quotes respecte dels ingressos familiars.  
e) Nombre, titulació i idoneïtat del personal d'atenció directa als xiquets.  
f) Altres ajudes: percebudes d'Institucions o Administracions Públiques.  
2. En cap cas la subvenció concedida no podrà ser superior al dèficit de gestió del centre.  
Article 7. Resolució.  
1. La Direcció General d'Ocupació i Cooperació adoptarà la resolució que pertoque a la vista de l?expedient, de les necessitats que se'n desprenguen i de l'aplicació dels criteris assenyalats en l'article anterior.  
2. La Direcció General d'Ocupació i Cooperació podrà demanar els informes dels Organismes i Entitats que crega avinents per a la millor resolució.  
3. La Resolució adoptada es notificarà als interessats segons que preveu la vigent LPA, i se'n trametrà còpia a la Direcció Territorial corresponent.  
Article 8. Pagament.  
La subvenció concedida la farà efectiva d'una sola vegada la Conselleria de Treball i Seguretat Social a través de la Conselleria d'Economia i Hisenda.  
Article 9. Justificació i seguiment.  
1. La justificació de les despeses a què fa referència l'art 1.1 generades en els tres últims trimestres d'enguany, haurà de realitzar-se en el transcurs del proper mes de febrer.  
2. Aquesta justificació es presentarà per exemplar triplicat en la Direcció Territorial de la Conselleria de Treball i Seguretat Social corresponent, adjuntant-li informe econòmic de l?exercici.  
3. Sense perjudici del que indiquen els apartats anteriors, els titulars de les guarderies subvencionades hauran de tenir a la disposició de la Direcció General d'Ocupació i Cooperació els llibres de comptabilitat i la resta de documentació que es trobe a les seues mans pel que fa als requisits exigits en aquestes normes.  
4. El seguiment i control de les ajudes concedides a l?empara d'aquesta Ordre es farà a través dels serveis de la Conselleria de Treball i Seguretat Social.  
Article 10. Revocació.  
El falsejament i la inexactitud de les dades aportades pels titulars de les guarderies donarà lloc a què, instruït l'adient expedient i oïts els interessats, la Direcció General d'Ocupació i Cooperació puga declarar la revocació en tot o en part de la subvenció concedida.  
DISPOSICIONS ADDICIONALS  
Primera  
Els barris d'actuació preferent a què fa referència l'apartat a) del punt primer de l'article sisé seran fixats mitjançant Resolució del Director General d'Ocupació i Cooperació publicada en el Diari Oficial de la Generalitat Valenciana.  
Segona  
La quantia de les ajudes en aquesta Ordre hi estarà condicionada per l'existència del crèdit pressupostari disponible en les aplicacions 43.21.274.04.415 i 60.18.835.20.351.  
DISPOSICIO FINAL  
Aquesta Ordre vigirà l?endemà de la publicació en el Diari Oficial de la Generalitat Valenciana. No obstant això, tindrà efectes des de 1'1 de gener de 1988.  
València, 6 d'abril de 1988.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI